title: Id-Deċiżjoni tal-Kummissjoni tal-11 ta’ Lulju 2001 li tispeċifika listi proviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjoni ta’ ġelatina maħsuba għall-konsum mill-bniedem (notifikata taħt id-dokument numru Ċ(2001) 1788)Test b’relevanza għaż-ŻEE

text:
Avviż Legali Importanti

|

32001D0556

Official Journal L 200 , 25/07/2001 P. 0023 - 0027

		Id-Deċiżjoni tal-Kummissjonital-11 ta’ Lulju 2001li tispeċifika listi proviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjoni ta’ ġelatina maħsuba għall-konsum mill-bniedem(notifikata taħt id-dokument numru Ċ(2001) 1788)(Test b’relevanza għaż-ŻEE)(2001/556/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-twaqqif, għal perjodu interim, ta’ listi proviżorji ta’ stabbilimenti ta’ pajjiżi terzi minn fejn l-Istati Membri huma awtorizzati li jimportaw ċerti prodotti li joriġinaw mill-annimali, prodotti tal-ħut jew molluski bivalvi ħajjin [1], kif l-aħħar emendata bid-Deċiżjoni tal-Kunsill 98/603/KE [2], u b’mod partikolari Artikolu 2(1) tagħha,Billi:(1) Il-Parti XIII ta’ l-Anness għad-Deċiżjoni tal-Kummissjoni 94/278/KE [3], kif l-aħħar emendata bid-Deċiżjoni 98/597/KE [4], fiha lista ta’ pajjiżi terzi minn fejn l-Istati Membri huma awtorizzati li jimportaw ġelatina maħsuba għall-konsum mill-bniedem.(2) Il-Kapitolu 4 ta’ Anness II għad-Direttiva tal-Kunsill 92/118/KEE tas-17 ta’ Diċembru 1992 li tistabbilixxi ħtiġiet tas-saħħa ta’ l-annimali u tas-saħħa pubblika li jirregolaw il-kummerċ fi, u l-importazzjonijiet fil-Komunità ta’ prodotti li ma humiex soġġetti għall-ħtiġiet imsemmija speċifikati fir-regoli speċifiċi tal-Komunità f’Anness A (I) għad-Direttiva 89/662/KEE u, fir-rigward ta’ patoġeni, għal Direttiva 90/425/KEE [5], kif l-aħħar emendata bid-Deċiżjoni 1999/724/KE [6], jistabbilixxi l-kondizzjonijiet tas-saħħa applikabbli għat-tqegħid fis-suq u l-importazzjoni ta’ ġelatina maħsuba għall- konsummill-bniedem. Barra minn hekk, id-Deċiżjoni tal-Kummissjoni 200020/KE [7] tistabbilixxi ċertifikati tas-saħħa għal importazzjoni ta’ ġelatina minn pajjiżi terzi.(3) Il-Kummissjoni rċeviet listi ta’ stabbilimenti minn ċerti pajjiżi terzi elenkati f’Parti XIII ta’ l-Anness għad-Deċiżjoni 94/278/KE. L-awtoritajiet kompetenti ta’ dawn il-pajjiżi terzi pprovdew lill-Kummissjoni b’garanziji li l-istabbilimenti tagħhom jissodisfaw għal kollox il-ħtiġiet tas-saħħa tal-Komunità relevanti.(4) Sabiex ikun hemm żmien biżżejjed għat-twettiq ta’ spezzjonijiet tal-Komunità meħtieġa f’pajjiżi terzi sabiex tkun verifikata l-validità tal-garanziji provduti mill-awtoritajiet kompetenti tal-pajjiżi terzi konċernati u sabiex ikun evitat t-tħarbit tal-kummerċ minn pajjiżi terzi, għandhom jiġu stabbiliti listi proviżorji ta’ stabbilimenti li jipproduċu l-ġelatina għall-konsum mill-bniedem skond il-proċedura stabbilita fid-Deċiżjoni 95/408/KEE.(5) Il-miżuri li għalihom hemm provdut f’din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:Artikolu 1L-Istati Membri għandhom jawtorizzaw l-importazzjoni tal-ġelatina maħsuba għall-konsum mill-bniedem minn stabbilimenti elenkati fl-Anness.Artikolu 2Din id-Deċiżjoni għandha tapplika mill-1 ta’ Settembru 2001.Artikolu 3Din id-Deċiżjoni hija ndirizzata lill-Istati Membri.Magħmul fi Brussel, fil-11 ta’ Lulju 2001.Għall-KummissjoniDavid ByrneMembru tal-Kummissjoni[1] ĠU L 243, tal-11.10.1995, p. 17.[2] ĠU L 289, tat-28.10.1998, p. 36.[3] ĠU L 120, tal-11.5.1994, p. 44.[4] ĠU L 286, tat-23.10.1998, p. 59.[5] ĠU L 62, tal-15.3.1993, p. 49.[6] ĠU L 290, tat-12.11.1999, p. 32.[7] ĠU L 6, tal-11.1.2000, p. 60.--------------------------------------------------ANEXOBILAGANHANGΠΑPAPTHMAANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER GODKENDTE GRÆNSEKONTROLSTEDERVERZEICHNIS DER BETRIEBEΠINAKAΣ TΩN EΓKATAΣTAΣEΩNLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: gelatina destinada al consumo humanoProdukt: gelatine til konsumErzeugnis: zum Verzehr bestimmte GelatineΠροϊόν:ζελατίνη με προορισμό την κατανάλωση από τον άν ρωποProduct: gelatine intended for human consumptionProduit: gélatine destinée à la consommation humaineProdotto: gelatine destinate al consumo umanoProduct: voor menselijke consumptie bestemde gelatineProduto: gelatina destinada ao consumo humanoTuote: ihmisravinnoksi tarkoitettu gelatiiniVaruslag: gelatin avsett som livsmedel1 = Referencia nacionalNational referenceNationaler CodeΕ νικός αρι μός έγκρισηςNational codeRéférence nationaleRiferimento nazionaleNational codeReferência nacionalKansallinen viiteNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RégionRegionRegionΠεριοχήRegionRégionRegioneRegioRegiãoAlueRegionPaís: ARGENTINALand: ARGENTINALand: ARGENTINIENXώρα: APΓENTINHCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 |43 | S.K.W. Biosystems Argentina S.A | Villa Tesei | Buenos Aires |964 | Leiner Davis Gelatin Argentina | Sauce Viejo | Santa Fe |País: BRASILLand: BRASILIENLand: BRASILIENXώρα: BPAZIΛIACountry: BRAZILPays: BRÉSILPaese: BRASILELand: BRAZILIËPaís: BRASILMaa: BRASILIALand: BRASILIEN1 | 2 | 3 | 4 |1520 | Leiner Davis Gelatin Indústria e Comércio Ltda | Cotia | São Paulo |1732 | Leiner Davis Gelatin Indústria e Comércio Ltda | Estância Velha | Rio Grande do Sul |1999 | Sargel Ltda | Mococa | São Paulo |2365 | Leiner Davis Gelatin Indústria e Comércio Ltda | Maringa | Paraná |2678 | Colas e Gelatinas Rebiere Ltda | Arcadas Amparo | São Paulo |3475 | Colas e Gelatinas Rebiere Ltda | Presidente Epitacio | São Paulo |4266 | Gelnex Indústria e Comércio Ltda | Ita | Santa Catarina |Pais: BIELORRUSIALand: BELARUSLand: BELARUSXwpa: AEYKOPQEIACountry: BELARUSPays: BELARUSPaese: BIELORUSSIALand: BELARUSPais: BIELORROSSIAMaa:VALKO-VENAJALand: VITRYSSLAND1 | 2 | 3 | 4 |1 | OAO "Mogileyovskiy zhelatinovyi zavod" | Mogiljov | |País: CHINALand: KINALand: CHINAXώρα: KINACountry: CHINAPays: CHINEPaese: CINALand: CHINAPaís: CHINAMaa: KIINALand: KINA1 | 2 | 3 | 4 |1500/80001 | Baotou Dongbao Lucky Gelatine Co., Ltd | Bayantala East Street, Baotou | Inner Mongolia |1500/80002 | Jining Gelatine Factory of Qinghai Jinniu Group Company | 68.Minjian Road, Jining | Inner Mongolia |1999 | Bengbu BBCA Gelatine Co., Ltd | 171, Xiao Bengbu 1 road, Bengbu | Anhui |2365 | Kunming Glue Factory | Shuanglong North Suburb | Kunming |4266 | Yunnan Tonghai Bone Glue Factory | Yangguang, Tonghai | Yunnan |País: COLOMBIALand: COLOMBIALand: KOLUMBIENXώρα: KOΛOMBIACountry: COLOMBIAPays: COLOMBIEPaese: COLOMBIALand: COLOMBIAPaís: COLÔMBIAMaa: KOLUMBIALand: COLOMBIA1 | 2 | 3 | 4 |0001-00 | Productora de gelatinas S.A.-Progel | Manizales | |0002-00 | Gelatinas de Colombia S.A.-Gelco | Barranquilla | |País: COREALand: KOREALand: REPUBLIK KOREAXώρα: KOPEACountry: KOREAPays: CORÉEPaese: COREALand: KOREAPaís: COREIAMaa: KOREALand: KOREA1 | 2 | 3 | 4 |Kyungin FDA 14th | Sammi Industrial Co., Ltd | Ansan City | Kyunggi-Do |Kyungin FDA 46th | Highgel Co., Ltd | Yongin | Kyunggi-Do |Pusan FDA 55th | Geltech Co., Ltd | Kangsu | Pusan |País: PAKISTÁNLand: PAKISTANLand: PAKISTANXώρα: ΠΑΚΙΣΤΑΝCountry: PAKISTÁNPays: PAKISTANPaese: PAKISTANLand: PAKISTANPaís: PAQUISTÃOMaa: PAKISTANLand: PAKISTAN1 | 2 | 3 | 4 |01-AOD-Gelatin-LPGL | M/S Leiner Pak Gelatine Ltd | 19th Km, Shahrah-E-Pakistan, Kala Shah Kaku, Distt. Sheikhupura | Punjab |País: REPÚBLICA ESLOVACALand: SLOVAKIETLand: SLOWAKISCHE REPUBLIKXώρα: ΣΛΟΒΑΚΙΑCountry: SLOVAK REPUBLIKPays: RÉPUBLIQUE SLOVAQUEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN1 | 2 | 3 | 4 |SK 12 | Gelina A.S. | Liptovský Mikuláš | Žilina |País: SUIZALand: SCHWEIZLand: SCHWEIZXώρα: EΛBETIACountry: SWITZERLANDPays: SUISSEPaese: SVIZZERALand: ZWITSERLANDPaís: SUÍÇAMaa: SVEITSILand: SCHWEIZ1 | 2 | 3 | 4 |CH-GL-1 | Biogel AG | Gewerbering, CH-6105 Schachen | Luzern |CH-GL-2 | Geistlich Gelatine AG | Bahnhofstr. 40, CH-6110 Wolhusen | Luzern |País: TAIWÁNLand: TAIWANLand: TAIWANXώρα: TAΪBANCountry: TAIWANPays: TAIWANPaese: TAIWANLand: TAIWANPaís: TAIWANMaa: TAIWANLand: TAIWAN1 | 2 | 3 | 4 |99-202922-06 | China Synthetic Rubber Corp. | Ping Tung County | Taiwan |País: USALand: USALand: USAXώρα: HΠACountry: USAPays: USAPaese: USALand: VSAPaís: EUAMaa: USALand: USA1 | 2 | 3 | 4 |1211518 | Atlantic Gelatin, Kraft Foods, Inc. | Woburn | MA |1212170 | Eastman Gelatin Corp. | Peabody | MA |1920862 | Kind & Knox Gelatin Sergent | Bluff | IA |3002190779 | Leiner Davis Gelatin | Davenport | IA |--------------------------------------------------


title: 2012/572/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/184

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2010
   (2012/572/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0123/2012),

               1.

               Jagħti kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanazjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li tifforma parti integrali minnha lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 122.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.
   ANNESS

      IR-RAKKOMANDAZZJONIJIET TAL-PARLAMENT EWROPEW FIS-SNIN PREĊEDENTI

               Iċ-Ċentru Ewropew għall-Prevenzjoni u l-Kontroll tal-Mard

               2006

               2007

               2008

               2009

               Prestazzjoni/Akkwist

                           —

                           Ir-regoli tal-akkwist mhumiex infurzati b’mod strett: nuqqas ta’ kriterji ta’ selezzjoni ċari; għażla ħażina tal-proċedura; nuqqas ta’ rispett għall-proċedura deskritta fl-avviż għall-offerti; nuqqas ta’ dokumentazzjoni dwar il-proċeduri ta’ reklutaġġ

               mhux disponibbli

                           —

                           Jitlob liċ-Ċentru jistabbilixxi paragun bejn dak li wettaq matul is-sena ta’ kwittanza eżaminata u dak li wettaq fis-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa b’mod aktar effettiv il-prestazzjoni taċ-Ċentru minn sena għall-oħra

                           —

                           Ma sar l-ebda ftehim dwar is-sede bejn iċ-Ċentru u l-Gvern Svediż minħabba li kien għad hemm wisq kwistjonijiet pendenti li kellhom bżonn aktar negozjati

                           —

                           Jitlob liċ-Ċentru jagħmel paragun bejn dak li wettaq matul is-sena ta’ kwittanza eżaminata u dak li wettaq waqt is-sena finanzjarja ta’ qabel

               Riporti ta’ approprjazzjonijiet

                           —

                           Il-prinċipju tal-annwalità mhuwiex strettament osservat: Kważi 45 % tal-impjeni li daħlu għalihom matul is-sena ġew trasferiti. Barra minn hekk, matul it-tieni nofs tal-2006, saru ħafna trasfermineti tal-persunal→ stimi impreċiżi tal-bżonn għall-persunal

                           —

                           Il-prinċipju tal-annwalità mhuwiex strettament osservat: nuqqasijiet fl-ipprogrammar, is-sorveljar u l-implimentazzjoni sussegwenti tal-baġit taċ-Ċentru

                           —

                           Meta l-emendi tal-baġit kienu deċiżi, ma saret l-ebda evalwazzjoni tal-impatt tagħhom fuq il-programm tax-xogħol u fuq il-kisba tal-objettivi

                           —

                           Il-prinċipju tal-annwalità mhuwiex strettament osservat: nuqqasijiet fl-ipprogrammar u l-implimentazzjoni sussegwenti tal-baġit taċ-Ċentru

                           —

                           Jitlob lill-Kummissjoni teżamina modi li jiżguraw li jiġi implimentat il-prinċipju tal-bżonnijiet ibbażat fuq il-ġestjoni tal-flus kontanti →Iċ-Ċentru jżomm livelli enormement għolja ta’ riżervi ta’ flus kontanti fuq perjodi twal (31 ta’ Diċembru 2008: EUR 16 705 091)

                           —

                           Jitlob għaldaqstant liċ-Ċentru biex jinforma lill-awtorità ta’ kwittanza bil-miżuri li ttieħdu għar-rimedju ta’ dan in-nuqqas; Livell għoli ta’ riporti li għandu impatt negattiv fuq l-implimentazzjoni tal-baġit u jmur kontra l-prinċipju tal-annwalità

               Ir-riżorsi umani

               mhux disponibbli

               mhux disponibbli

                           —

                           Nuqqasijiet fl-ippjanar tal-proċeduri ta’ reklutaġġ

               mhux disponibbli

               L-awditjar intern

                           —

                           Ittieħdu impenji legali mingħajr impenji baġitarji preċedenti, bi ksur tar-Regolament Finanzjarju

                           —

                           L-Aġenzija ma kinitx f’konformità mar-Regolament Finanzjarju u l-prinċipju tal-ekonomija: fl-2007 iċ-Ċentru ħallas EUR 500 000 għar-rinnovament tal-bini prinċipali tiegħu, wara ftehim iffirmat miċ-Ċentru u s-sid tal-bini. Dan il-ftehim ma kienx jispeċifika n-natura tax-xogħolijiet li kellhom isiru, lanqas l-iskadenzi u l-kundizzjonijiet ta’ pagament

                           —

                           Iċ-Ċentru ma ssodsifax b’mod komprensiv l-obbligu tiegħu li jibgħat, lill-awtorità responsabbli għall-kwittanza, rapport imfassal mid-Direttur tiegħu li fih jiġbor sommarju tan-numru ta’ awditjar intern li saru mill-awditur intern

                           —

                           Iċ-Ċentru ma ssodisfax b’mod komprensiv l-obbligu tiegħu li jibgħat, lill-awtorità ta’ kwittanza, rapport imfassal mid-Direttur tiegħu li jiġbor sommarju tal-kontenut tar-rakkomandazzjoni tal-IAS

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/185

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0123/2012),

               A.

               billi l-Qorti Ewropea tal-Awdituri stqarret li kisbet assigurazzjonijiet raġonevoli li l-kontijiet annwali taċ-Ċentru Ewropew għall-Prevenzjoni u l-Kontroll tal-Mard (“iċ-Ċentru”) għas-sena finanzjarja 2010 huma affidabbli, u li l-operazzjonijiet li jaqgħu taħthom huma legali u regolari,

               B.

               billi fl-10 ta’ Mejju 2011 il-Parlament ta l-kwittanza lid-Direttur taċ-Ċentru rigward l-implimentazzjoni tal-baġit tiegħu għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza stieden liċ-Ċentru, fost l-oħrajn:

                           —

                           jagħmel, f’tabella li għandu jehmeż mar-rapport tal-Qorti tal-Awdituri, paragun bejn dak li wettaq matul is-sena ta’ kwittanza eżaminata u dak li wettaq waqt is-sena finanzjarja ta’ qabel;

                           —

                           jindirizza l-livell għoli ta’ riporti li għandu impatt negattiv fuq l-implimentazzjoni tal-baġit u qed imur kontra l-prinċipju tal-annwalità;

                           —

                           jissodisfa l-obbligu tiegħu li jibgħat lill-awtorità ta’ kwittanza rapport imfassal mid-Direttur tiegħu li fih jiġbor sommarju tal-kontenut tar-rakkomandazzjonijiet tas-Servizz tal-Awditjar Intern (IAS);

               C.

               billi l-baġit totali taċ-Ċentru għas-sena finanzjarja 2010 kien ta’ EUR 57 800 000 meta mqabbel mal-EUR 49 200 000 fl-2009, li jirrappreżenta żieda ta’ 17,5 %; billi l-kontribuzzjoni totali tal-Unjoni għall-baġit taċ-Ċentru għall-2010 kien ta’ EUR 56 225 000,

      Il-Ġestjoni Baġitarja u Finanzjarja

               1.

               Ifakkar li l-kontribuzzjoni inizjali tal-Unjoni liċ-Ċentru għall-2010 laħqet EUR 53 078 000; jinnota madankollu li EUR 145 000, li ġejjin mill-irkupru ta’ bilanċ favorevoli, żdiedu magħhom u li, għaldaqstant, jagħmlu l-kontribuzzjoni totali tal-Unjoni għall-2010 ta’ EUR 53 223 000;

               2.

               Jenfasizza li skont l-adozzjoni definittiva tal-baġit ġenerali tal-Unjoni Ewropea għas-sena finanzjarja 2010, il-kontribuzzjoni totali liċ-Ċentru tammonta għal EUR 56 225 000 u kienet tikkonsisti f’dan li ġej:

                           —

                           kontribuzzjoni ta’ EUR 33 360 000 għat-Titoli I u II, u

                           —

                           kontribuzzjoni ta’ EUR 22 895 000 għat-Titolu III li minnhom tħallsu EUR 10 000 000;

                     jinnota, madankollu, li l-istess dokument jippreżenta kontribuzzjoni totali tal-Unjoni ta’ EUR 53 223 000 għall-2010; jirrikonoxxi li l-istqarrija tal-Kummissjoni li l-kontribuzzjoni tal-Unjoni għaċ-Ċentru għall-2010 kienet ta’ EUR 56 225 000 u li l-figura ta’ EUR 53 223 000 hi r-riżultat tal-inkonsistenzi fit-test li jakkumpanja l-figuri tal-baġit; hu tal-fehma li dan jirrifletti l-ħtieġa li l-Kummissjoni tipprovdi ta’ kull sena lill-awtorità ta’ kwittanza b’informazzjoni konsolidata dwar il-finanzjament totali annwali għal kull Aġenzija li jkun sar mill-baġit ġenerali tal-Unjoni Ewropea;

               3.

               Jieħu nota miċ-Ċentru li ntlaħaq it-tieni ftehim ta’ għotja finanzjarja mad-Direttorat Ġenerali għat-Tkabbir għal perjodu inizjali ta’ sentejn u li żieda sussegwenti fil-baġit ta’ EUR 400 000 għall-perjodu 2009-2010 ġiet implimentata fl-2010; jinnota li fl-2011 iċ-Ċentru kellu jippreżenta talba biex iġedded il-perjodu tal-għotja;

               4.

               Jirrikonoxxi mill-kontijiet annwali definittivi taċ-Ċentru li l-eżekuzzjoni tal-baġit għas-sena finanzjarja tal-2010 laħqet il-95 % f’dawk li huma approprjazzjonijiet għall-impenji; madankollu jinsab imħasseb minħabba li r-rata ta’ eżekuzzjoni tal-baġit f’dawk li huma ħlasijiet laħqu biss it-68 % tal-baġit totali; madankollu jemmen li diġà sar titjib meta mqabbel mad-59 % fl-2009 iżda jqis li hemm bżonn li jsiru aktar sforzi miċ-Ċentru f’dan ir-rigward;

               5.

               Jenfasizza li l-implimentazzjoni ta’ krediti ta’ ħlas ittejbet għal 92,7 % u dan jirrappreżenta ammont ta’ krediti mhux użati ta’ EUR 3 800 000; jinnota li dan in-nuqqas ta’ eżekuzzjoni huwa relatat mal-fatt li ċ-Ċentru illimita t-talba tiegħu għal krediti ta’ ħlas sabiex inaqqas l-ammont ta’ likwidità fil-kont bankarju tiegħu fl-aħħar tas-sena, kif mitlub mill-Qorti tal-Awdituri u l-Kummissjoni;

               6.

               Jinnota mir-Rapport Annwali tal-Attivitajiet (RAA) taċ-Ċentru għall-2010 li d-Direttur, bħala l-Uffiċjal tal-Awtorizzazzjoni, iddelega responsabbiltà finanzjarja lil ħames Kapijiet tal-Unità, u għal perjodu ta’ żmien, lill-Koordinatur tal-Uffiċċju tad-Direttur; jinnota, madankollu, li l-kuntratti kollha li jaqbżu l-EUR 250 000 għandhom bżonn il-firma tad-Direttur;

      Riporti ta’ approprjazzjonijiet

               7.

               Jirrikonoxxi mill-Qorti tal-Awdituri li fl-2010, l-ammont ta’ EUR 15 600 000, ekwivalenti għal 27 % tal-baġit totali inkluż 50 % tat-Titolu III — Nefqa operattiva — ġie riportat għall-2011; iħeġġeġ għal darba oħra liċ-Ċentru biex jirrimedja immedjatament in-nuqqasijiet irrappurtati mill-Qorti tal-Awdituri dwar riporti; jenfasizza li livell għoli ta’ riporti għandu impatt negattiv fuq l-implimentazzjoni tal-baġit;

               8.

               Jinsab imħasseb li dan il-livell għoli ta’ trasferiment ’l quddiem, imqabbel ma’ livell baxx ta’ nfiq dovut huwa eċċessiv u jmur kontra l-prinċipju tal-annwalità;

      Sistema ta’ kontabilità

               9.

               Jinnota mir-Rapport taċ-Ċentru dwar il-Ġestjoni Baġitarja u Finanzjarja (RBFM) li l-2010 kienet l-ewwel sena kompluta li ċ-Ċentru implimenta l-baġit tiegħu għal sena sħiħa permezz tal-ABAC WF (is-sistema integrata ta’ baġit u ta’ kontabilità tal-KE);

               10.

               Jirrikonoxxi mir-RAA tiegħu li ċ-Ċentru rreveda l-proċeduri interni għall-pagamenti u l-impenji;

      Akkwist

               11.

               Josserva mir-RAA tiegħu li l-uffiċċju tal-akkwist tratta 50 proċedura miftuħa u 18-il proċedura negozjata kif ukoll 8 talbiet għal proposti; jitlob liċ-Ċentru jipprovdi lill-awtorità ta’ kwittanza b’riżultati għal kull proċedura tal-akkwist;

               12.

               Jinnota li wara ħames snin ta’ negozjati, ġie ffirmat Ftehim dwar is-Sede bejn iċ-Ċentru u l-Ministeru Svediż għall-Kura tal-Anzjani u s-Saħħa Pubblika;

      Riżorsi Umani

               13.

               Jirrikonoxxi li d-Direttur preċedenti ħalla ċ-Ċentru fi Frar 2010 biex jieħu kariga fl-Uffiċċju Reġjonali għall-Ewropa tal-Organizzazzjoni Dinjija tas-Saħħa;

               14.

               Iħeġġeġ liċ-Ċentru jimplimenta miżuri suffiċjenti li jiggarantixxu t-trasparenza fil-proċeduri ta’ reklutaġġ tiegħu; jinsab partikolarment imħasseb dwar il-konklużjonijiet tal-Qorti tal-Awdituri: fejn jidher li la l-limiti li l-kandidati kellhom jilħqu biex jiġu mistiedna għal intervista, u lanqas dawk meħtieġa biex jitpoġġew fuq il-lista ta’ riżerva ma ġew stabbiliti minn qabel; jinnota li dan jista’ jgħatti sitwazzjoni ta’ nepotiżmu jew kunflitt ta’ interessi;

               15.

               Jinnota mir-RBFM li n-numru totali ta’ aġenti temporanji jaħdmu fiċ-Ċentru sal-31 ta’ Diċembru 2010 kien ta’ 175, minn 200 kariga previsti fl-Organigramma tal-2010;

               16.

               Jagħraf ukoll mir-RBFM li fl-2010 r-rata tal-bdil tal-aġenti temporanji u dawk kuntrattwali kienet ta’ 7 %;

               17.

               Iqis iċ-Ċentru bħala korp tal-Unjoni importanti intiż biex isaħħaħ u jiżviluppa s-sorveljanza tal-mard fil-livell Ewropew, jevalwa u jikkomunika t-theddidiet attwali u emerġenti għas-saħħa tal-bniedem marbuta ma’ mard infettiv u biex jiġi kondiviż l-għarfien dwar is-saħħa tal-Ewropa;

      Prestazzjoni

               18.

               Jirrikonoxxi li ċ-Ċentru bħalissa qed jaħdem mas-sħab tiegħu biex jimplimenta bidliet abbażi tal-lezzjonijiet meħuda mill-pandemija H1N1 tal-2009, sabiex titjieb ulterjorment il-prestazzjoni taċ-Ċentru għall-futur; jinnota madankollu l-kontribuzzjonijiet importanti taċ-Ċentru fil-miżuri meħuda għall-ġlieda kontra l-pandemija H1N1, permezz ta’ gwidi preliminari li ħareġ fl-2009 dwar “L-użu ta’ vaċċini speċifiċi għall-influwenza pandemika”;

      L-awditjar intern

               19.

               Josserva mir-RBFM li kienet saret reviżjoni tal-implimentazzjoni tas-Sistema tal-Kontroll Intern; jinsab imħasseb b’mod partikolari li tnejn mill-istandards għadhom ma ġewx implimentati, b’mod partikolari l-kontinwità tan-negozji u l-valutazzjoni tal-attivitajiet, u li erbgħa oħra ġew implimentati biss b’mod parzjali; iħeġġeġ għaldaqstant liċ-Ċentru jieħu azzjoni immedjata f’dan ir-rigward u jinforma lill-awtorità ta’ kwittanza bl-istadju tal-implimentazzjoni ta’ dawn l-istandards;

               20.

               Jagħraf mir-RBFM li l-awditjar ippjanat għas-Servizz tal-Awditjar Intern (IAS) dwar “Proċessi li jappoġġaw it-twaqqif tal-Programm ta’ Ħidma Annwali, li jiffoka fuq is-Sistema tal-Ġestjoni tal-Informazzjoni” ġie pospost għall-2011; jitlob għaldaqstant liċ-Ċentru jinforma l-awtorità ta’ kwittanza bil-konklużjonijiet tal-IAS;

               21.

               Jirrikonoxxi wkoll miċ-Ċentru li fi tmiem l-2010 l-awditjar tal-IAS ma rrapporta l-ebda konklużjoni kritika; madankollu sitt punti importanti kien għadhom miftuħa; ġie informat miċ-Ċentru li erbgħa minn dawn ir-rakkomandazzjonijiet jikkonċernaw il-komunikazzjoni tas-saħħa, l-indikaturi tal-prestazzjoni, il-lista ta’ kontroll użata mill-atturi finanzjarji u l-istima tal-ispejjeż tal-laqgħat taċ-Ċentru; iħeġġeġ liċ-Ċentru jinforma lill-awtorità ta’ kwittanza dwar iż-żewġ rakkomandazzjonijiet l-oħra li għad iridu jiġu implimentati miċ-Ċentru;

               22.

               Jiġbed l-attenzjoni għar-rakkomandazzjonijiet tiegħu fir-rapporti ta’ kwittanza preċedenti, kif stabbilit mill-Anness ta’ din ir-riżoluzzjoni;

               23.

               Jirreferi, f’dan ir-rigward għall-kummenti l-oħra li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 122.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 145.

      (6)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).


title: Deċiżjoni tal-Kunsill (UE) 2017/614 tal-21 ta' Marzu 2017 li taħtar membru, propost mir-Repubblika Federali tal-Ġermanja, fil-Kumitat tar-Reġjuni

text:
               31.3.2017

               MT

               Il-Ġurnal Uffiċjali tal-Unjoni Ewropea

               L 86/13

         DEĊIŻJONI TAL-KUNSILL (UE) 2017/614
   tal-21 ta' Marzu 2017
   li taħtar membru, propost mir-Repubblika Federali tal-Ġermanja, fil-Kumitat tar-Reġjuni
   IL-KUNSILL TA' L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sinjura Hella DUNGER-LÖPER, sar vakanti siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Gerry WOOP, Staatssekretär für Europa (Land Berlin).

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta' Marzu 2017.

            Għall-Kunsill

            Il-President

         E. SCICLUNA

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: 2009/586/KE: Deċiżjoni tal-Kunsill tas- 16 ta’ Frar 2009 dwar il-konklużjoni tal-Ftehim bejn il-Komunità Ewropea u l-Gvern tar-Repubblika tal-Korea dwar koperazzjoni fir-rigward ta’ attivitajiet anti-kompetittivi

text:
               4.8.2009

               MT

               Il-Ġurnal Uffiċjali tal-Unjoni Ewropea

               L 202/35

         DEĊIŻJONI TAL-KUNSILL
   tas-16 ta’ Frar 2009
   dwar il-konklużjoni tal-Ftehim bejn il-Komunità Ewropea u l-Gvern tar-Repubblika tal-Korea dwar koperazzjoni fir-rigward ta’ attivitajiet anti-kompetittivi
   (2009/586/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 83 u 308, flimkien mal-ewwel subparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Minħabba d-dimensjoni internazzjonali dejjem aktar evidenti tal-problemi ta’ kompetizzjoni, il-koperazzjoni internazzjonali f’dan il-qasam għandha tissaħħaħ.

               (2)

               L-infurzar korrett u effikaċi tal-liġijiet dwar il-kompetizzjoni huwa materja ta’ importanza għall-operazzjoni effiċjenti tas-swieq u għall-kummerċ internazzjonali.

               (3)

               L-elaborazzjoni tal-prinċipji tal-korteżija pożittiva fid-dritt internazzjonali u l-implimentazzjoni ta’ dawk il-prinċipji fl-infurzar tal-liġijiet dwar il-kompetizzjoni tal-Komunità u tal-Korea t’Isfel x’aktarx iżidu l-effikaċjà tal-applikazzjoni tagħhom.

               (4)

               Għal dan l-għan, il-Kummissjoni nnegozjat Ftehim mal-Gvern tar-Repubblika tal-Korea fir-rigward tal-applikazzjoni tar-regoli dwar il-kompetizzjoni tal-Komunità Ewropea u tal-Korea t’Isfel.

               (5)

               Ladarba l-Ftehim jinkludi għaqdiet (“mergers”) u akkwisti li huma koperti mir-Regolament tal-Kunsill (KE) Nru 139/2004 tal-20 ta’ Jannar 2004 dwar il-kontroll ta’ konċentrazzjonijiet bejn impriżi (ir-Regolament tal-KE dwar l-Għaqdiet) (2), li huwa, min-naħa tiegħu, ibbażat essenzjalment fuq l-Artikolu 308, din id-Deċiżjoni għandha tkun ukoll ibbażata fuq dak l-Artikolu.

               (6)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u l-Gvern tar-Repubblika tal-Korea dwar koperazzjoni fir-rigward ta’ attivitajiet anti-kompetittivi huwa b’dan approvat f’isem il-Komunità.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim sabiex il-Komunità tintrabat bih (3).

      Magħmula fi Brussell, is-16 ta’ Frar 2009.

            Għall-Kunsill

            Il-President

         O. LIŠKA

      (1)  Opinjoni tal-4 ta’ Diċembru 2008 (għadha mhijiex pubblikata fil-Ġurnal Uffiċjali).

      (2)  ĠU L 24, 29.1.2004, p. 1.

      (3)  Id-data tad-dħul fis-seħħ tal-Ftehim sejra tiġi pubblikata fil-Ġurnal Uffiċjali tal-Unjoni Ewropea mis-Segretarjat Ġeneral tal-Kunsill.
    ---documentbreak---

               4.8.2009

               MT

               Il-Ġurnal Uffiċjali tal-Unjoni Ewropea

               L 202/36

         FTEHIM
   bejn il-Komunità Ewropea u l-Gvern tar-Repubblika tal-Korea dwar koperazzjoni fir-rigward ta’ attivitajiet anti-kompetittivi
   IL-KOMUNITÀ EWROPEA,
   minn naħa waħda, u
   L-GVERN TAR-REPUBBLIKA TAL-KOREA,
   min-naħa l-oħra,
   (minn hawn ‘il quddiem imsejħa “il-Partijiet”);
   FILWAQT li jirrikonoxxu li l-ekonomiji tad-dinja, b’mod partikolari dawk tal-Komunità Ewropea u tar-Repubblika tal-Korea, qed isiru dejjem aktar interrelatati;
   FILWAQT li jinnutaw li l-Komunità Ewropea u r-Repubblika tal-Korea huma tal-istess fehma li l-infurzar korrett u effikaċi tal-liġijiet dwar il-kompetizzjoni huwa kwistjoni ta’ importanza għat-tħaddim effiċjenti tas-swieq rispettivi tagħhom, kif ukoll għall-ġid ekonomiku tal-konsumaturi taż-żewġ Partijiet u għall-kummerċ bejniethom;
   FILWAQT li jinnutaw li l-infurzar korrett u effikaċi tal-liġijiet dwar il-kompetizzjoni tal-Partijiet jissaħħaħ permezz tal-koperazzjoni, u f’każijiet adegwati, tal-koordinazzjoni bejniethom fl-applikazzjoni ta’ dawk il-liġijiet;
   FILWAQT li jirrikonoxxu wkoll li l-koperazzjoni bejn l-awtoritajiet tal-kompetizzjoni tal-Partijiet ser tikkontribwixxi biex ittejjeb u ssaħħaħ ir-relazzjoni tagħhom; u
   FILWAQT li jżommu preżenti li minn żmien għall-ieħor jista’ jkun hemm differenzi bejn il-Partijiet rigward l-applikazzjoni tal-liġijiet tagħhom dwar il-kompetizzjoni għal kondotta jew transazzjonijiet li jimplikaw interessi sinifikanti taż-żewġ Partijiet;
   FILWAQT li jieħdu nota tar-Rakkomandazzjoni rriveduta tal-Kunsill tal-Organizzazzjoni għall-Koperazzjoni u l-Iżvilupp Ekonomiku Rigward il-Koperazzjoni bejn Pajjiżi Membri dwar Prattika Anti-Kompetittiva li Jolqtu lill-Kummerċ Internazzjonali, adottata fis-27 u t-28 ta’ Lulju 1995;
   WARA LI KKUNSIDRAW il-Memorandum ta’ Ftehim konkluż bejn id-Direttorat Ġenerali tal-Kompetizzjoni tal-Kummissjoni Ewropea u l-Kummissjoni għall-Kummerċ Ġust tar-Repubblika tal-Korea fit-28 ta’ Ottubru 2004,
   FTIEHMU KIF ĠEJ:
   Artikolu 1
   Għan u Definizzjonijiet
   1.   L-għan ta’ dan il-Ftehim huwa li jikkontribwixxi għall-infurzar effikaċi tal-liġijiet dwar il-kompetizzjoni ta’ kull Parti permezz tal-promozzjoni tal-koperazzjoni u l-koordinazzjoni bejn l-awtoritàjiet tal-kompetizzjoni tal-Partijiet u li jevita jew inaqqas il-possibbiltà ta’ konflitti bejn il-Partijiet f’kull kwistjoni li tirrigwarda l-applikazzjoni tal-liġijiet dwar il-Kompetizzjoni ta’ kull Parti.
   2.   Għall-finijiet ta’ dan il-Ftehim, it-termini li ġejjin għandhom ikollhom dawn id-definizzjonijiet:

               (a)

               it-terminu “attivitajiet anti-kompetittivi” ifisser kwalunkwe attività li tista’ tkun suġġetta għal sanzjonijiet jew miżuri korrettivi oħrajn taħt il-liġijiet dwar il-kompetizzjoni ta’ waħda mill-Partijiet jew taż-żewġ Partijiet.

               (b)

               it-termini “awtorità tal-kompetizzjoni” u “awtoritajiet tal-kompetizzjoni” ifissru

                           (i)

                           għall-Komunità Ewropea, il-Kummissjoni tal-Komunitajiet Ewropej, fir-rigward tar-responsabbilitajiet tagħha taħt il-liġijiet tal-kompetizzjoni tal-Komunità Ewropea; u

                           (ii)

                           għar-Repubblika tal-Korea, il-Kummissjoni tal-Kummerċ Ġust tal-Korea.

               (ċ)

               it-terminu “awtorità kompetenti tal-Istat Membru” ifisser awtorità waħda għal kull Stat Membru tal-Komunità Ewropea għall-applikazzjoni ta’ liġijiet tal-kompetizzjoni. mal-iffirmar ta’ dan il-Ftehim ser tiġi notifikata lista ta’ tali awtoritajiet mill-Kummissjoni tal-Komunitajiet Ewropej lill-Gvern tar-Repubblika tal-Korea. Il-Kummissjoni ser tinnotifika lill-Gvern tar-Repubblika tal-Korea lista aġġornata kull darba li dan ikun meħtieġ.

               (d)

               it-terminu “liġijiet dwar il-kompetizzjoni” ifisser:

                           (i)

                           għall-Komunità Ewropea, l-Artikoli 81, 82, u 85 tat-Trattat li jistabbilixxi l-Komunità Ewropea, ir-Regolament tal-Kunsill (KE) Nru 139/2004 dwar il-kontroll ta’ konċentrazzjonijiet bejn impriżi, u r-Regolamenti li jimplimentawhom kif ukoll kull emenda għalihom; u

                           (ii)

                           għar-Repubblika tal-Korea, ir-Regolament dwar il-Monopolju u l-Att dwar il-Kummerċ Ġust, u r-regolamenti li jimplimentawhom kif ukoll kull emenda għalihom;

               (e)

               it-terminu “attivitajiet ta’ infurzar” ifisser kwalunkwe applikazzjoni tal-liġijiet tal-kompetizzjoni li ssir permezz ta’ investigazzjoni jew proċedimenti mwettqin mill-awtorità tal-kompetizzjoni ta’ Parti.

         Artikolu 2
   Notifiki
   1.   L-awtorità tal-kompetizzjoni ta’ kull Parti għandha tinnotifika lill-awtorità tal-kompetizzjoni tal-Parti l-oħra fir-rigward tal-attivitajiet ta’ infurzar li l-awtorità tal-kompetizzjoni li tkun qed tagħmel in-notifika tikkunsidra li jistgħu jaffetwaw interessi importanti tal-Parti l-oħra.
   2.   L-attivitajiet ta’ infurzar li jistghu jolqtu l-interessi importanti tal-Parti l-oħra u li huma rilevanti għall-attivitajiet ta’ infurzar tal-Parti l-oħra jinkludu fost l-oħrajn:

               (a)

               L-attivitajiet ta’ infurzar kontra ċittadin jew ċittadini tal-Parti l-oħra (fil-każ tal-Komunità Ewropea, ċittadin jew ċittadini tal-Istati Membri tal-Komunità Ewropea), jew kontra kumpannija jew kumpanniji inkorporati jew organizzati taħt il-liġijiet jew ir-regolamenti applikabbli fit-territorju tal-Parti l-oħra;

               (b)

               L-attivitajiet ta’ infurzar kontra attivitajiet anti-kompetittivi li mhumiex konċentrazzjonijiet li jsiru jew li jkunu saru wkoll f’parti sinifikanti fit-territorju tal-Parti l-oħra;

               (ċ)

               L-attivitajiet ta’ infurzar li jinvolvu konċentrazzjoni fejn parti waħda jew aktar tat-tranżazzjoni hija/huma kumpannija/i inkorporata/i jew organizzata/i taħt il-liġijiet u r-regolamenti applikabbli tat-territorju tal-Parti l-oħra;

               (d)

               L-attivitajiet ta’ infurzar li jinvolvu konċentrazzjoni fejn kumpannija li tikkontrolla parti waħda jew aktar mill-partijiet tat-tranżazzjoni hija kumpannija inkorporata jew organizzata taħt il-liġijiet u r-regolamenti applikabbli tat-territorju tal-Parti l-oħra;

               (e)

               L-attivitajiet ta’ infurzar li jinvolvu kondotta li hemm is-suspett li kienet inkoraġġuta, meħtieġa jew approvata mill-Parti l-oħra; u

               (f)

               L-attivitajiet ta’ infurzar li jinvolvu rimedji li jeħtieġu jew jipprojbixxu espressament kondotta fit-territorju tal-Parti oħra jew li fihom obbligi vinkolanti għall-impriżi f’dak it-territorju.

         3.   Għandhom jingħataw notifiki għal konċentrazzjonijiet konformement mal-paragrafu 1 ta’ dan l-Artikolu:

               (a)

               fil-każ tal-Komunità Ewropea:

                           (i)

                           meta jinbdew proċedimenti taħt l-Artikolu 6(1)c tar-Regolament tal-Kunsill (KE) Nru 139/2004;

                           (ii)

                           meta tinħareġ Dikjazzjoni ta’ Oġġezzjonijiet.

               (b)

               fil-każ tar-Repubblika tal-Korea:

                           (i)

                           mhux aktar tard miż-żmien minn meta l-awtorità tal-kompetizzjoni tipproduċi talba bil-miktub jew biex testendi l-perijodu ta’ reviżjoni jew biex titlob li jiġu ppreżentati materjali addizzjonali rigward konċentrazzjonijiet li għandhom effetti potenzjalment anti-kompetittivi; u

                           (ii)

                           meta jinħareġ ir-rapport tal-eżami.

         4.   Meta tkun meħtieġa notifika taħt il-paragrafu 1 ta’ dan l-Artikolu fir-rigward ta’ kwistjonijiet li mhumiex konċentrazzjonijiet, għandha tingħata notifika:

               (a)

               fil-każ tal-Komunità Ewropea:

                           (i)

                           meta tinħareġ Dikjazzjoni ta’ Oġġezzjonijiet;

                           (ii)

                           meta tiġi adottata deċiżjoni jew riżoluzzjoni.

               (b)

               fil-każ tar-Repubblika tal-Korea:

                           (i)

                           meta jinħareġ ir-rapport tal-eżami;

                           (ii)

                           meta titressaq akkuża kriminali;

                           (iii)

                           meta tiġi adottata deċiżjoni.

         5.   In-notifiki għandhom jinkludu b’mod partikolari l-ismijiet tal-partijiet involuti fl-investigazzjoni, l-attivitajiet li jkunu qed jiġu eżaminati u s-swieq relatati, id-dispożizzjonijiet legali rilevanti u d-data tal-attivitajiet ta’ infurzar.
   Artikolu 3
   Koperazzjoni fl-infurzar
   1.   L-awtorità tal-kompetizzjoni ta’ kull Parti għandha tagħti assistenza lill-awtorità tal-kompetizzjoni tal-Parti l-oħra fl-attivitajiet tagħha ta’ infurzar sal-limitu li hu konsistenti mal-liġijiet u r-regolamenti tal-Parti li tkun qiegħda tagħti l-assistenza u l-interessi importanti ta’ dik il-Parti, u tar-riżorsi disponibbli tagħha.
   2.   L-awtorità tal-kompetizzjoni ta’ kull Parti għandha, sal-limitu li hu konsistenti mal-liġijiet u r-regolamenti tal-Parti, u l-interessi importanti ta’ dik il-Parti:

               (a)

               tinforma lill-awtorità tal-kompetizzjoni tal-Parti l-oħra fir-rigward tal-attivitajiet ta’ infurzar li jinvolvu attivitajiet anti-kompetittivi li l-awtorità tal-kompetizzjoni informanti tikkunsidra li jista’ jkollhom effett negattiv fuq il-kompetizzjoni fit-territorju tal-Parti l-oħra;

               (b)

               tipprovdi lill-awtortità tal-kompetizzjoni tal-Parti l-oħra bi kwalunkwe informazzjoni sinifikanti fil-pussess tagħha u li tiġi għall-attenzjoni tagħha, dwar l-attivitajiet anti-kompetittivi li l-awtorità tal-kompetizzjoni li tkun qiegħda tipprovdi din l-informazzjoni tikkunsidra li hi rilevanti għall-attivitajiet ta’ infurzar jew li teħtieġhom mill-awtorità kompetenti tal-Parti l-oħra; u

               (ċ)

               tipprovdi lill-awtorità tal-kompetizzjoni tal-Parti l-oħra, fuq talba u konformement mad-dispożizzjonijiet ta’ dan il-Ftehim, b’informazzjoni li tkun fil-pussess tagħha li tkun rilevanti għall-attivitajiet ta’ infurzar tal-awtorità tal-kompetizzjoni tal-Parti l-oħra.

         Artikolu 4
   Koordinazzjoni tal-attivitajiet ta’ infurzar
   1.   Fejn l-awtoritajiet tal-kompetizzjoni taż-żewġ Partijiet qegħdin jidħlu għal attivitajiet ta’ infurzar fir-rigward ta’ kwistjonijiet relatati, huma għandhom jikkunsidraw il-koordinazzjoni tal-attivitajiet tagħhom ta’ infurzar sal-limitu li hu kompatibbli mal-liġijiet u r-regolamenti rispettivi tagħhom.
   2.   Meta l-awtoritajiet tal-kompetizzjoni tal-Partijiet jiġu biex jikkunsidraw jekk attivitajiet partikolari ta’ infurzar għandhomx jiġu kkoordinati, huma għandhom iqisu l-fatturi li ġejjin, fost l-oħrajn:

               (a)

               l-effett ta’ din il-koordinazzjoni fuq il-kapaċità tal-awtoritajiet tal-kompetizzjoni taż-żewġ Partijiet li jilħqu l-objettivi tal-attivitajiet tagħhom ta’ infurzar;

               (b)

               il-kapaċitajiet relattivi tal-awtoritajiet tal-kompetizzjoni tal-Partijiet li jiksbu l-informazzjoni meħtieġa biex iwettqu l-attivitajiet ta’ infurzar;

               (ċ)

               il-possibilità li jiġu evitati obbligi konfliġġenti u piżijiet mhux meħtieġa fuq il-persuni suġġetti għall-attivitajiet ta’ infurzar;

               (d)

               l-opportunità li jsir użu aktar effiċjenti mir-riżorsi tagħhom permezz ta’ koordinazzjoni.

         3.   Fi kwalunkwe attività koordinata ta’ infurzar, l-awtorità tal-kompetizzjoni ta’ kull Parti għandha tfittex li twettaq l-attivitajiet ta’ infurzar filwaqt li tikkunsidra b’reqqa l-objettivi tal-attivitajiet ta’ infurzar mill-awtorità tal-kompetizzjoni tal-Parti l-oħra.
   4.   Fejn l-awtoritajiet tal-kompetizzjoni taż-żewġ Partijiet jidħlu għal attivitajiet ta’ infurzar fir-rigward ta’ kwistjonijiet relatati, l-awtorità tal-kompetizzjoni ta’ kull Parti għandha tikkunsidra, fuq talba mill-awtorità tal-kompetizzjoni tal-Parti l-oħra u, fejn hu konsistenti mal-interessi importanti tal-Parti rikjesta, filwaqt li tinvestiga jekk il-kumpanniji/persuni li jkunu pprovdew informazzjoni kunfidenzjali relatata ma’ dawk l-attivitajiet ta’ infurzar jagħtux il-kunsens tagħhom għall-iskambju ta’ din l-informazzjoni mal-awtorità tal-kompetizzjoni tal-Parti l-oħra (“rinunzja tal-kunfidenzjalità”).
   5.   Suġġett għal notifika adatta lill-awtorità kompetenti tal-Parti l-oħra, l-awtorità tal-kompetizzjoni ta’ kull Parti tista’, fi kwalunkwe ħin, tillimita l-koordinazzjoni tal-attivitajiet ta’ infurzar u tipproċedi indipendentement fir-rigward ta’ attività speċifika ta’ infurzar.
   Artikolu 5
   Evitar ta’ konflitti (Korteżija negattiva)
   1.   L-awtorità tal-kompetizzjoni ta’ kull Parti għandha tikkunsidra b’reqqa l-interessi importanti tal-Parti l-oħra fil-fażijiet kollha tal-attivitajiet tagħha ta’ infurzar, inklużi d-deċiżjonijiet li jirrigwardaw il-bidu tal-attivitajiet ta’ infurzar, l-ambitu tal-attivitajiet ta’ infurzar u n-natura tas-sanzjonijiet jew għajnuna oħra mfittxija f’kull każ.
   2.   Jekk xi attività speċifika ta’ infurzar prevista minn awtorità tal-kompetizzjoni ta’ Parti waħda tista’ tolqot l-interessi importanti tal-Parti l-oħra, l-ewwel Parti, mingħajr ħsara għad-diskrezzjoni sħiħa tagħha, għandha tagħmel l-isforzi kollha biex:

               (a)

               tipprovdi lill-Parti l-oħra avviż fil-ħin rigward żviluppi sinifikanti dwar l-interessi ta’ din tal-aħħar,

               (b)

               tagħti lill-Parti l-oħra opportunità biex tipprovdi kummenti, u

               (ċ)

               tikkunsidra l-kummenti tal-Parti l-oħra, filwaqt li tirrispetta bis-sħiħ l-indipendenza ta’ kull Parti li tieħu d-deċiżjoni tagħha.

         L-applikazzjoni tal-paragrafu 2 ta’ dan l-Artikolu hija mingħajr ħsara għall-obbligi tal-Partijiet taħt l-paragrafi 3 u 4 tal-Artikolu 2.
   3.   Fejn waħda mill-Partijiet tqis li l-attivitajiet ta’ infurzar mill-awtorità tal-kompetizzjoni tagħha jistgħu jolqtu negattivament l-interessi importanti tal-Parti l-oħra, il-Partijiet għandhom jikkunsidraw il-fatturi li ġejjin, flimkien ma’ kwalunkwe fattur ieħor li jista’ jkun rilevanti fiċ-ċirkustanzi meta jkunu qegħdin ifittxu soluzzjonijiet adatti tal-interessi f’kompetizzjoni:

               (a)

               l-importanza relattiva tal-effetti tal-attivitajiet anti-kompetittivi fuq l-interessi importanti tal-Parti li tkun qed tinforza meta mqabbla mal-effetti fuq l-interessi importanti tal-Parti l-oħra;

               (b)

               l-importanza relattiva għall-attivitajiet anti-kompetittivi tal-kondotta jew it-tranżazzjonijiet li jkunu qegħdin isiru fit-territorju ta’ Parti waħda meta mqabbla mal-kondotta jew it-tranżazzjonijiet li jkunu qegħdin isiru fit-territorju tal-Parti l-oħra;

               (ċ)

               sa liema punt l-attivitajiet ta’ infurzar mill-Parti l-oħra fir-rigward tal-istess persuni, kemm fiżiċi kif ukoll ġuridiċi, ikunu milquta;

               (d)

               sa liema punt persuni privati, kemm fiżiċi kif ukoll ġuridiċi, ser ikunu suġġetti għal rekwiżiti kontradittorji miż-żewġ Partijiet.

         Artikolu 6
   Korteżija pożittiva
   1.   Jekk l-awtorità tal-kompetizzjoni ta’ Parti waħda temmen li l-attivitajiet anti-kompetittivi mwettqin fit-territorju tal-Parti l-oħra qed jolqtu negattivament l-interessi importanti tal-ewwel Parti, din l-awtorità tal-kompetizzjoni, filwaqt li tqis l-importanza li jiġu evitati l-konflitti fir-rigward tal-ġurisdizzjoni u filwaqt li tqis li l-awtorità tal-kompetizzjoni tal-Parti l-oħra tista’ tkun f’pożizzjoni li twettaq attivitajiet ta’ infurzar aktar effikaċi fir-rigward ta’ attivitajiet anti-kompetittivi bħal dawn, tista’ titlob li l-awtorità tal-kompetizzjoni tal-Parti l-oħra biex tibda attivitajiet adegwati ta’ infurzar.
   2.   It-talba għandha kemm jista’ jkun tkun speċifika dwar in-natura tal-attivitajiet anti-kompetittivi u l-effett tagħhom fuq l-interessi importanti tal-Parti tal-awtorità tal-kompetizzjoni rikjedenti, u għandha tinkludi offerta ta’ tali informazzjoni ulterjuri u ta’ koperazzjoni oħra abbażi ta’ dak li tkun tista’ toffri l-awtorità tal-kompetizzjoni rikjedenti.
   3.   L-awtorità rikjedenti għandha tqis b’reqqa jekk għandhiex tibda attivitajiet ta’ infurzar jew jekk inkella għandhiex iżżid l-attivitajiet ta’ infurzar li jkunu għaddejjin fir-rigward tal-attivitajiet anti-kompetittivi identifikati fit-talba. L-awtorità tal-kompetizzjoni rikjesta għandha tinforma lill-awtorità tal-kompetizzjoni rikjedenti bid-deċiżjoni tagħħa mill-aktar fis possibbli fil-prattika. Jekk l-attivitajiet ta’ infurzar ikunu ġew mibdija, l-awtorità tal-kompetizzjoni rikjesta għandha tinforma lill-awtorità tal-kompetizzjoni rikjedenti bl-eżitu tagħhom u, safejn ikun possibbli, tal-iżviluppi sinifikanti li jkunu saru sadanittant.
   4.   Xejn f’dan l-Artikolu m’għandu jillimita d-diskrezzjoni tal-awtorità tal-kompetizzjoni tal-Parti rikjesta taħt il-liġijiet tal-kompetizzjoni u l-politika ta’ infurzar tagħha dwar jekk għandhiex twettaq attivitajiet ta’ infurzar fir-rigward tal-attivitajiet anti-kompetittivi li jkunu ġew identifikati fit-talba, jew jipprekludi lill-awtorità tal-kompetizzjoni tal-Parti rikjedenti milli tirtira t-talba tagħha.
   Artikolu 7
   Kunfidenzjalità
   1.   Minkejja kwalunkwe dispożizzjoni oħra ta’ dan il-Ftehim, l-ebda Parti m’hi meħtieġa tikkomunika informazzjoni lill-Parti l-oħra jekk din il-komunikazzjoni tkun ipprojbita mil-liġijiet u r-regolamenti tal-Parti li jkollha l-informazzjoni jew jekk din l-informazzjoni ma tkunx kompatibbli mal-interessi importanti tagħha.

               2.

                           (a)

                           Taħt il-Ftehim, il-Komunita Ewropea mhijiex meħtieġa tikkomunika lir-Repubblika tal-Korea informazzjoni kunfidenzjali koperta mill-Artikolu 28 tar-Regolament tal-Kunsill (KE) Nru 1/2003 u l-Artikolu 17 tar-Regolament tal-Kunsill (KE) Nru 139/2004, minbarra l-informazzjoni kkomunikata taħt id-dispożizzjonijiet tal-Artikolu 4(4) ta’ dan il-Ftehim.

                           (b)

                           Taħt dan il-Ftehim, il-Gvern tar-Repubblika tal-Korea mhuwiex meħtieġ jikkomunika lill-Komunità Ewropea informazzjoni kunfidenzjali koperta mill-Artikolu 62 tar-Regolament tal-Monopolju u l-Att dwar il-Kummerċ Ħieles u l-Artikolu 9 tal-Att dwar l-Iżvelar ta’ Informazzjoni minn Aġenziji Pubbliċi, minbarra l-informazzjoni kkomunikata taħt id-dispożizzjonijiet tal-Artikolu 4(4) ta’ dan il-Ftehim.

               3.

                           (a)

                           L-informazzjoni li mhijiex l-informazzjoni disponibbli għall-pubbliku, ikkomunikata minn Parti lil Parti oħra taħt dan il-Ftehim għandha tintuża mill-Parti riċevitriċi għall-iskop uniku li tinvestiga attivitajiet anti-kompetittivi konformement mal-liġijiet tal-kompetizzjoni tagħha relatati mal-kwistjoni speċifikata fit-talba.

                           (b)

                           Meta Parti tikkomunika informazzjoni kunfidenzjali taħt dan il-Ftehim, il-Parti riċevitriċi għandha, f’konsistenza mal-liġijiet u r-regolamenti tagħha, iżżomm l-kunfidenzjalità tal-informazzjoni kkomunikata.

         4.   Parti tista’ teħtieġ li dik l-informazzjoni kkomunikata taħt dan il-Ftehim tintuża bla ħsara għat-termini u l-kondizzjonijiet li hi tista’ tispeċifika. Il-Parti riċevitriċi m’għandhiex tuża din l-informazzjoni b’mod kuntrarju għal dawn it-termini u l-kondizzjonijiet mingħajr il-kunsens minn qabel tal-Parti l-oħra.
   5.   Kull Parti tista’ tillimita l-informazzjoni kunfidenzjali li tikkomunika lill-Parti l-oħra meta ma jkunx possibbli għall-Parti tal-aħħar li tagħti l-assigurazzjoni mitluba minnha fir-rigward tal-kunfidenzjalità, fir-rigward tat-termini u l-kondizzjonijiet li hija tispeċifika, jew fir-rigward tal-limitazzjonijiet tal-finijiet li għalihom tkun ser tiġi użata l-informazzjoni.
   6.   Dan l-Artikolu m’għandux jipprekludi l-użu jew l-iżvelar tal-informazzjoni, barra minn dik disponibbli għall-pubbliku, mill-Parti riċevitriċi sa fejn:

               (a)

               il-Parti li tkun qed tipprovdi l-informazzjoni tkun tat il-permess tagħha bil-miktub minn qabel għal dan l-użu jew l-iżvelar, jew

               (b)

               ikun hemm obbligu li jsir hekk taħt il-liġijiet u r-regolamenti tal-Parti riċevitriċi tal-informazzjoni. F’dan il-każ, il-Parti riċevitriċi:

                           (i)

                           m’ għandhiex tieħu azzjoni li tista’ tirriżulta f’obbligu legali li tagħmel disponibbli għal parti terza jew għal awtoritajiet oħrajn, l-informazzjoni pprovduta b’mod kunfidenzjali taħt dan il-Ftehim mingħajr il-kunsens bil-miktub minn qabel tal-Parti li tkun qiegħda tipprovdi l-informazzjoni;

                           (ii)

                           għandha, kull fejn ikun possibbli, tavża bil-quddiem dwar kwalunkwe użu jew żvelar bħal dan lill-Parti li tkun ipprovdiet l-informazzjoni, u, fuq talba, tikkonsulta mal-Parti l-oħra u tikkunsidra b’mod dovut l-interessi importanti tagħha; u

                           (iii)

                           għandha, sakemm ma jkunx miftiehem f’mod ieħor mal-Parti li tkun ipprovdiet l-informazzjoni, tuża l-miżuri kollha disponibbli taħt il-liġijiet u r-regolamenti applikabbli biex tinżamm il-kunfidenzjalità tal-informazzjoni fir-rigward tal-applikazzjonijiet minn parti terza jew awtoritajiet oħrajn għall-iżvelar tal-informazzjoni kkonċernata.

         7.   L-awtorità tal-kompetizzjoni tal-Komunità Ewropea:

               (a)

               ser tinforma lill-awtoritajiet kompetenti tal-Istati Membri jew lill-Istati Membri li l-interessi importanti tagħhom ikunu milquta bin-notifiki mibgħuta lilhom mill-awtorità tal-kompetizzjoni Koreana;

               (b)

               ser tinforma lill-awtoritajiet kompetenti ta’ dawn l-Istati Membri jew lill-Istati Membri bi kwalkunkwe koperazzjoni u koordinazzjoni tal-attivitajiet ta’ infurzar; u

               (ċ)

               għandha tiżgura li l-informazzjoni, minbarra dik l-informazzjoni disponibbli għall-pubbliku, ikkomunikata lill-awtoritajiet kompetenti tal-Istati Membri jew lill-Istati Membri taħt is-subparagrafi (a) u (b) ta’ hawn fuq ma tintużax għal xi għan li hu differenti minn dak speċifikat fl-Artikolu 1(1) ta’ dan il-Ftehim, kif ukoll li dik l-informazzjoni mhijiex żvelata.

         Artikolu 8
   Konsultazzjoni
   1.   Il-Partijiet għandhom jikkonsultaw bejniethom, fuq talba ta’ wieħed mill-Partijiet, dwar kwalunkwe kwistjoni li tista’ tqum fl-implimentazzjoni ta’ dan il-Ftehim.
   2.   L-awtoritajiet tal-kompetizzjoni tal-Partijiet għandhom jiltaqgħu mill-anqas darba fis-sena u jistgħu:

               (a)

               jiskambjaw informazzjoni dwar l-isforzi u l-prijoritajiet tal-infurzar attwali fir-rigward tal-liġijiet tal-kompetizzjoni ta’ kull Parti;

               (b)

               jiskambjaw informazzjoni dwar is-setturi ekonomiċi ta’ interess komuni;

               (ċ)

               jiddiskutu kwistjonijiet dwar politika li huma ta’ interess reċiproku; u

               (d)

               jiddiskutu kwistjonijiet oħrajn ta’ interess reċiproku fir-rigward tal-applikazzjoni tal-liġijiet tal-kompetizzjoni ta’ kull Parti.

         Artikolu 9
   Komunikazzjonijiet taħt il-Ftehim
   Il-komunikazzjonijiet taħt dan il-Ftehim jistgħu jsiru direttament bejn l-awtoritajiet tal-kompetizzjoni tal-Partijiet. In-notifiki taħt l-Artikolu 2(3) u t-talbiet taħt l-Artikolu 6(1) għandhom, madankollu, jiġu kkonfermati fil-pront bil-miktub permezz ta’ mezzi diplomatiċi u għandhom ikun fihom l-informazzjoni li tkun ġiet skambjata fil-bidu bejn l-awtoritajiet tal-kompetizzjoni.
   Artikolu 10
   Liġijiet eżistenti
   1.   Dan il-Ftehim għandu jkun implimentat fil-liġijiet u r-regolamenti rispettivi tal-Partijiet.
   2.   Xejn f’dan il-Ftehim m’għandhu jinftiehem li jkun ta’ ħsara għall-politika jew għall-ġurisdizzjoni legali ta’ kwalunkwe waħda mill-partijiet fir-rigward ta’ kwistjonijiet relatati mal-ġurisdizzjoni.
   3.   Xejn f’dan il-Ftehim m’għandu jinftiehem li jinċidi fuq id-drittijiet jew l-obbligi ta’ kwalunkwe waħda mill-Partijiet taħt xi ftehim internazzjonali ieħor jew taħt il-liġijiet tar-Repubblika tal-Korea u tal-Komunità Ewropea.
   Artikolu 11
   Dħul fis-seħħ, terminazzjoni u reviżjoni
   1.   Dan il-Ftehim għandu jidħol fis-seħħ fid-data meta l-Partijiet jiskambjaw notifiki bil-miktub li r-rekwiżiti legali rispettivi tagħhom għad-dħul fis-seħħ ta’ dan il-Ftehim ikunu ġew sodisfatti.
   2.   Dan il-Ftehim għandu jibqa’ fis-seħħ sa sittin (60) jum wara d-data li fiha waħda mill-Partijiet tinnotifika lill-Parti l-oħra bil-miktub permezz tal-mezz diplomatiku tal-intenzjoni tagħha li ttemm dan il-Ftehim.
   3.   Il-Partijiet għandhom jikkunsidraw li jirrivedu l-operazzjoni ta’ dan il-Ftehim sa mhux aktar tard minn ħames (5) snin mid-data ta’ dħul fis-seħħ, bil-ħsieb li jivvalutaw l-attivitajiet koperattivi tagħhom, jidentifikaw oqsma addizzjonali li fihom ikunu jistghu jikoperaw u jidentifikaw kwalunkwe mod ieħor li fih jista’ jiġi mtejjeb dan il-Ftehim. Il-Partijiet jaqblu li din ir-reviżjoni tkun tinkludi, fost l-oħrajn, analiżi ta’ każijiet attwali jew potenzjali biex jiddeterminaw jekk l-interessi tagħhom ikunux jistgħu jinqdew aħjar permezz ta’ koperazzjoni aktar mill-qrib.
   4.   Dan il-Ftehim jista’ jiġi emendat bil-kunsens reċiproku bil-miktub tal-Partijiet. Din l-emenda għandha tidħol fis-seħħ permezz tal-istess proċeduri bħal dawk stabbiliti fil-paragrafu 1 ta’ dan l-Artikolu.

      B’XHIEDA TA’ DAN, is-sottoskritti, li huma debitament awtorizzati biex jagħmlu dan mill-Partijiet rispettivi tagħhom, iffirmaw dan il-Ftehim.
      Magħmul f’żewġ kopji, it-23 ta’ Mejju 2009 bil-lingwa Bulgara, Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, Ungeriża u Koreana. F’kull każ ta’ diverġenza, it-test Ingliż u dak Korean għandhom jieħdu preċedenza fuq it-testi bil-lingwi l-oħrajn.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: Deċiżjoni tal-Kummissjoni (UE) 2016/2063 tal-24 ta' Novembru 2016 li tikkonferma l-parteċipazzjoni tal-Irlanda fir-Regolament (UE) 2015/2219 tal-Parlament Ewropew u tal-Kunsill dwar l-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL)

text:
               25.11.2016

               MT

               Il-Ġurnal Uffiċjali tal-Unjoni Ewropea

               L 319/46

         DEĊIŻJONI TAL-KUMMISSJONI (UE) 2016/2063
   tal-24 ta' Novembru 2016
   li tikkonferma l-parteċipazzjoni tal-Irlanda fir-Regolament (UE) 2015/2219 tal-Parlament Ewropew u tal-Kunsill dwar l-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, u b'mod partikolari l-Artikolu 4 tiegħu,
   Billi:

               (1)

               Permezz ta' ittra lill-President tal-Kunsill tas-26 ta' Lulju 2016, l-Irlanda nnotifikat ix-xewqa tagħha li tipparteċipa fir-Regolament (UE) 2015/2219 tal-Parlament Ewropew u tal-Kunsill (1).

               (2)

               Ma hemm l-ebda kundizzjonijiet speċifiċi marbuta mal-parteċipazzjoni tal-Irlanda fir-Regolament imsemmi hawn fuq u l-ebda ħtieġa għal miżuri tranżizzjonali. Il-Kummissjoni tinnota li l-Irlanda stabbiliet unità nazzjonali tas-CEPOL, skont l-Artikolu 6 tar-Regolament (UE) 2015/2219.

               (3)

               Jeħtieġ li l-parteċipazzjoni tal-Irlanda fir-Regolament (UE) 2015/2219 għalhekk tiġi kkonfermata.

               (4)

               Sabiex tippermetti lill-Irlanda li tipparteċipa f'attivitajiet tas-CEPOL kemm jista' jkun malajr, jeħtieġ li din id-Deċiżjoni tidħol fis-seħħ fil-jum wara dak tal-pubblikazzjoni tagħha.

         ADOTTAT DIN ID-DEĊIŻJONI:
   Artikolu 1
   Il-parteċipazzjoni tal-Irlanda fir-Regolament (UE) 2015/2219 hija kkonfermata.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-24 ta' Novembru 2016.

            Għall-Kummissjoni

            Il-President

         Jean-Claude JUNCKER

      (1)  Ir-Regolament (UE) 2015/2219 tal-Parlament Ewropew u tal-Kunsill tal-25 ta' Novembru 2015 dwar l-Aġenzija tal-Unjoni Ewropea għat-Taħriġ fl-Infurzar tal-Liġi (CEPOL) u li jissostitwixxi u jħassar id-Deċiżjoni tal-Kunsill 2005/681/ĠAI (ĠU L 319, 4.12.2015, p. 1).


title: Id-Deċiżjoni tal-Kummissjoni tat-22 ta' Jannar ta' l-1974 li tagħti l-poteri li jitwettqu l-miżuri tal-kontroll fl-Istati Membri fir-rigward ta' l-introjtu u l-infiq tal-Komunità

text:
Avviż Legali Importanti

|

31974D0055

Official Journal L 034 , 07/02/1974 P. 0028 - 0029 Finnish special edition: Chapter 1 Volume 1 P. 0108  Swedish special edition: Chapter 1 Volume 1 P. 0108

		Id-Deċiżjoni tal-Kummissjonitat-22 ta' Jannar ta' l-1974li tagħti l-poteri li jitwettqu l-miżuri tal-kontroll fl-Istati Membri fir-rigward ta' l-introjtu u l-infiq tal-Komunità(74/55/KEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi Kunsill wieħed u Kummissjoni Waħda għall-Komunitajiet Ewropej;Wara li kkunsidrat ir-Regoli tal-Proċedura tal-Kummissjoni provviżorji tas-6 ta' Lulju ta' l-1967, kif l-aħħar emendati mid-Deċiżjoni tas-6 ta' Jannar ta' l-1973;Billi r-Regolament tal-Kunsill (KEE) Nru 729/70 [1] tal-21 ta' April ta' l-1970 dwar l-iffinanzjar tal-politika agrikola komuni jistabbilixxi f'subparagrafi 3 u 4 ta' l-Artikolu 9(2) li l-Kummissjoni tista' titlob lill-Istati Membri biex iwettqu verifiki jew inkjesti li fihom hija tista', f'ċerti ċirkostanzi, tistieden lill-awtoritajiet amministrattivi ta' Stati Membri oħra biex jipparteċipaw;Billi r-Regolament tal-Kunsill (KEE, Euratom, KEFA) Nru 2/71 [2] tat-2 ta' Jannar ta' l-1971 li jimplimenta d-Deċiżjoni tal-21 ta' April ta' l-1970 dwar il-bdil tal-kontribuzzjonijiet finanzjarji mill-Istati Membri mir-riżorsi tal-Komunità stess jistabbilixxi fl-ewwel sub-paragrafu ta' l-Artikolu 14(2) li l-Kummissjoni tista' titlob lill-Istati Membri jwettqu miżuri addizzjonali ta' kontroll jew jistaqsu biex jiġu assoċjati mal-miżuri tal-kontroll li jkunu qedgħin iwettqu;Billi r-Regolament tal-Kunsill (KEE) Nru 283/72 [3] tas-7 ta' Frar ta' l-1972 dwar l-irregolaritajiet u l-irkupru tas-somom li jkunu tħallsu bi żball fir-rigward ta' l-iffinanzjar tal-politika agrikola komuni u l-organizzazzjoni ta' sistema ta' l-informazzjoni f'dan il-qasam jistabbilixxi fl-ewwel sub-paragrafu ta' l-Artikolu 6(1) li, fejn tikkunsidra li jkunu saru l-irregolaritajiet jew in-negliġenza, il-Kummissjoni tista' titlob lill-Istat Membru kkonċernat biex iwettaq inkjesta amministrattiva;Billi r-Regolament tal-Kunsill (KEE) Nru 858/72 [4] ta' l-24 ta' April ta' l-1972 dwar ċerti proċeduri amministrattivi u finanzjarji għat-tħaddim tal-Fond Soċjali Ewropew jistabbilixxi fl-Artikolu 5(3) li l-Kummissjoni tista' titlob lill-Istati Membri jwettqu l-verifiki jew l-inkjesti li fihom hija tkun tista', f'ċerti ċirkostanzi, tistieden lill-awtoritajiet amministrattivi ta' Stati Membri oħra biex jipparteċipaw;Billi, jekk dawn il-poteri kellhom jintużaw b'mod effettiv, il-Kummissjoni għandha tkun tista' tieħu l-miżuri neċessarji fi żmien qasir ħafna; billi, għal dan il-għan il-poteri għandhom jingħataw fuq il-Membru tal-Kummissjoni bir-responsabbiltà tal-kontroll finanzjarju, li jaġixxi għan-nom u taħt ir-responsabbiltà tal-Kummissjoni u bl-approvazzjoni tal-President u tal-Membru tal-Kummissjoni bir-responsabbiltà għall-introjtu u l-infiq tal-Komunità kkonċernat u t-tfassil tad-disposizzjonijiet rilevanti tad-dwana;Billi tali poteri għandhom ikunu soġġetti għas-superviżjoni tal-Kummissjoni u jintużaw f'konformità mal-linjji gwida stabbiliti mill-Kummissjoni;Billi l-Kummissjoni għandha tkun infurmata kull meta jintużaw il-poteri mogħtija;Billi dan l-għoti tal-poteri m'għandux itellef id-diskussjoni ta' xi materja mill-Kummissjoni kollha kull meta tikkunsidra li dan huwa neċessarju,IDDEĊIDIET DAN LI ĠEJ:Artikolu 11. Il-Membru tal-Kummissjoni li għandu r-responsabbiltà għall-kontroll finanzjarju, waqt li jaġixxi bl-approvazzjoni tal-President, il-Membru li jkollu r-responsabbiltà għall-verifika ta' l-introjtu u l-infiq kkonċernat, u tal-Membru li jkollu r-responsabbiltà biex ifassal id-disposizzjonjiet rileavnti tad-dwana, għandhom ikollhom il-poter, f'konformità mal-linji gwida stabbiliti mill-Kummissjoni, biex jieħdu l-miżuri li jimplimentaw skond l-Artikolu 9(2), sub-paragrafu 3 u 4 tar-Regolament (KEE) Nru 729/70, skond l-Artikolu 14(2), 1 tar-Regolament (KEE, Euratom, KEFA) Nru 2/71, skond l-Artikolu 6(1), 1 tar-Regolament (KEE) Nru 283/72, u skond l-Artikolu 5(3) tar-Regolament (KEE) Nru 858/72.Meta l-affari tkun urġenti u fin-nuqqas tal-Membri li jkollhom il-poter li jagħmlu dan, bl-eċċezzjoni tal-Membru li għandu r-responsabbiltà għall-kontroll finanzjarju, l-approvazzjoni tista' tingħata mid-Diretturi Ġenerali jew mill-kapijiet tad-dipartiment li jkollhom ir-responsabbiltà għall-introjtu u l-infiq kkonċernat u għat-tfassil tad-disposizzjonijiet rilevanti tad-dwana.Fin-nuqqas tal-President, l-approvazzjoni tista' tingħata mix-Chef de Cabinet tal-President.2. Il-Membru tal-Kummissjoni li jkollu l-poter skond il-paragrafu 1 għandu jaġixxi f'isem u għar-responsabbiltà tal-Kummissjoni. Huwa għandu jinforma lill-Kummissjoni bid-deċiżjoni li tkun ittieħdet.3. Kull miżura li tittieħed skond il-paragrafu 1 ta' dan l-Artikolu għandha tiġi kkomunikata lill-Kummissjoni.Artikolu 2Din id-Deċiżjoni għandha tidħol fis-seħħ nhar it-23 ta' Jannar ta' l-1974.Magħmul fi Brussel, nhar it-22 ta' Jannar ta' l-1974.Għall-KummissjoniW. HaferkampIl-Viċi-President[1] ĠU L 94, tat-28.4.1970, pġ. 13.[2] ĠU L 3, tal-5.1.1971, pġ. 1.[3] ĠU L 36, ta' l-10.2.1972, pġ. 1.[4] ĠU L 101, tat-28.4.1972, pġ. 3.--------------------------------------------------